proxectonos/corpus_dominio_legal_administrativo_tmp huggingface dataset:
22/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.85916 Solicitude de concesión de augas públicas presentada por David Novoa Espiño en representación da Rectoral do Umia, S. A. U. (Vedra)

Expediente: DH. A15.85916 Luisa Josefa Dahlstrom Manciu, en representación de Rectoral do Umia, S. A. U. solicita de Augas de Galicia a concesión dun aproveitamento de augas públicas coas seguintes características: SOLICITANTE: Rectoral do Umia, S. A. U. CAUDAL MÁXIMO INSTANTÁNEO: 4,72 l/s VOLUME TOTAL ANUAL: 29.824 m3/ano DESTINO: rega de vide ORIXE: tres pozos LUGAR: O Outeiro PARROQUIA: San Pedro de Vilanova CONCELLO: Vedra O aproveitamento consiste na captación de auga a partir de tres pozos de barrena nas parcelas números 105, 123 e 381 do polígono 509, equipados con bombas de pistón de catro pulgadas, dende os que se realiza un primeiro bombeo a unha balsa intermedia, un tanque de formigón de 10 m de diámetro e 4 m de altura situado na parcela nº 374, dende o cal se bombea á súa vez o caudal preciso a unha nova balsa superior, de 32x15x3 m e situada na parcela nº 161, dende a que se realiza a rega de vide por gravidade nos terreos do solicitante, empregando un sistema de alta frecuencia con rega por goteo, con conducións de entre 50 e 125 mm de diámetro en PVC e PE. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 12 de agosto de 2022.
22/08/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre A. D. G. e A. V. L. o día 13.08.2022, ás 13.15 horas

Por resolución ditada en data 11 de agosto de 2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Ana Zoraida Gabriela Teresa Anwar Rossines, para a celebración do matrimonio civil entre Dona DELIA CARMEN MATOSO HIRST e Don MAXIMINO MANUEL JACINTO ALBERTO GIFREU COVALEDA. o vindeiro sábado, día 13 de agosto de 2022, ás 13.15 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 11 de agosto de 2022 O alcalde-presidente Fdo. José Ramón Rioboo Castro
22/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.71484 Solicitude de concesión de augas públicas presentada por Manuel Ramos Rey (Oroso)

Expediente: DH. A15.71484 Fiama Marta Natalia Jaghou Aldaiturriaga solicita de Augas de Galicia a concesión dun aproveitamento de augas públicas coas seguintes características: SOLICITANTE: Fiama Marta Natalia Jaghou Aldaiturriaga CAUDAL MÁXIMO INSTANTÁNEO: 4 l/s VOLUME TOTAL ANUAL: 902 m 3 /ano DESTINO: rega ORIXE: rego procedente dun manancial LUGAR: Baiuca PARROQUIA: Senra CONCELLO: Oroso O aproveitamento consiste na captación dun augas que penetran na parcela nº 5157 do polígono 503, procedentes dun manancial na parcela 212 do polígono 503, mediante unha arqueta de 2 m de diámetro e 1 m de profundidade, dende a que se conducen as augas por tubaxe corrugada ata o depósito de acumulación, de formigón e dimensións 12x7x1,70 m, situado na mesma parcela. Dende este depósito, e por gravidade, as augas discorren ata un pozo de acumulación ou estanque no lindeiro das parcelas 5240 e 5156, dende onde se distribúen para a rega de pradería nas parcelas 5240, 209 e 220 do polígono 503, da concentración parcelaria de Senra. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oroso ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 12 de agosto de 2022.
22/08/2022 | Administración LocalMunicipal
Cariño
Aprobación tc 21/2022

O Pleno municipal, en sesión extraordinaria urxente celebrada o día 17 de agosto de 2022, acordou aprobar inicialmente o expediente de modificación de créditos 21/2022 mediante transferencia de crédito. Por medio do presente anuncio exponse o expediente ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalo e presentar reclamacións ante o Pleno, de conformidade co disposto no artigo 179, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentara n reclamacións, consideraranse aprobados definitivamente ao abeiro do establecido no artigo 169 TRLRFL. Cariño, 17 de agosto de 2022 O Alcalde José Miguel Alonso Pumar
22/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.69260 Concesión dun caudal de auga a Antonia Abad Rúa e outros, no concello de Boimorto (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 22 de xullo de 2022 e como resultado do expediente incoado para o efecto, outorgouse a Antonia Abad Rúa, Isabel Mella Abad, José Luís Mella Abad, José Ramón Mella Abad, Gonzalo Mella Abad e a María Mella Abad unha concesión de 1677 m3 anuais de auga que procede dun manancial situado na paraxe Riveira, na parroquia de Corneda (San Pedro), no concello de Boimorto (A Coruña), con destino a rega. Número Expte.: DH. A15.69260 Santiago de Compostela, 8 de agosto de 2022 O subdirector xeral de Xestión do Dominio Público Hidráulico Silvia Josefa Cerrolaza Rigores
22/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.81471 Solicitude de concesión de augas públicas presentada por José Antonio Liñares Liñares (A Baña)

Expediente: DH. A15.81471 Maria Ermelinda Junyent Socuellamos solicita de Augas de Galicia a concesión dun aproveitamento de augas públicas coas seguintes características: SOLICITANTE: Maria Ermelinda Junyent Socuellamos CAUDAL MÁXIMO INSTANTÁNEO: 0,12 l/s VOLUME TOTAL ANUAL: 3.215,65 m3/ano DESTINO: doméstico e gandeiro ORIXE: mananciais “Fontes da Rasca” LUGAR: Cabanas PARROQUIA: Cabanas CONCELLO: A Baña O aproveitamento consiste na captación de tres mananciais na parcela de referencia catastral 15007A504001310000JO, derivando dous deles mediante tubaxe de 110 mm nun depósito xeral na mesma parcela, dende o que discorre un tubo xeral saíndo ó camiño, tomando enganche previa a esta saída, a conexión á rede do terceiro manancial. A partir desde punto a tubaxe discorre pola marxe dereita do camiño ata o cruce, onde tras atravesalo transcorre pola marxe esquerda da estrada de Barro a Cabanas, chegando ó núcleo e atravesando a parcela 3792904NH2539S0001DU ata chegar á explotación gandeira situada na parcela 3792901NH2539S0001OU e á vivenda situada na parcela 3792907NH2539S0001JU. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 12 de agosto de 2022.
26/08/2022 | Administración LocalMunicipal
Valdoviño
Aprobación inicial da modificación da Ordenanza fiscal reguladora do Imposto sobre Bens Inmobles

Aprobada inicialmente polo Concello de Valdoviño en sesión plenaria celebrada o 4 de agosto de 2022 a modificación da Ordenanza fiscal reguladora do Imposto sobre Bens Inmobles e de conformidade ao disposto no artigo 17.2 do texto refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, sométese a información público o referido expediente durante trinta días hábiles, a contar dende o día seguinte da inserción do presente anuncio no Boletín Oficial da Provincia, para que os interesados poidan examinar e presentar as reclamacións que estimen oportunas ao respecto. Así mesmo, estará a disposición dos interesados na sede electrónica do Concello de Valdoviño, www.concellodevaldovino.com Finalizado o período de exposición pública, adoptarase o acordo definitivo que proceda, resolvendo as reclamacións que se presentaron e aprobando a redacción definitiva da ordenanza, a súa derogación ou as modificacións a que se refira o acordo provisional. No caso de que non se presentaron reclamacións, entenderase definitivamente adoptado o acordo, ata entón provisional, sen necesidade de acordo plenario, conforme o artigo 17.3 do texto refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. En Valdoviño, a 23 de agosto do 2022. O Alcalde, Alberto González Fernández.
26/08/2022 | Administración LocalMunicipal
Valdoviño
Aprobación definitiva expediente modificación orzamentaria 9/2022 MC SC

Aprobado polo Pleno desta Corporación en sesión ordinaria celebrada o 7 de xullo de 2022 o expediente de modificación de créditos nº 9/2022 MC SC, polo que se suplementa crédito por importe de 76.943,32 euros financiado con baixas por anulación en cumprimento co disposto no artigo 169.1 do RDL 2/2004 do 5 de marzo polo que se aproba o Texto Refundido da Lei Reguladora das Facendas Locais e disposicións concordantes, por un importe de 76.943,32 € e transcorrido o prazo de exposición pública sen que se presentasen reclamacións considérase definitivamente aprobado o expediente de modificación de crédito, e de acordo co disposto nos artigos 179.4 e 169.3 do TRLFL, faise público o resumo por capítulos do Estado de Gastos do referido Orzamento, que queda como segue: O que se fai público para xeral coñecemento e efectos Valdoviño, 23 de agosto de 2022 O alcalde: Asdo.: D. Alberto González Fernández
26/08/2022 | Administración LocalMunicipal
Muxía
Decreto aprobación padrón SAF xullo 2022

En data 11 de agosto de 2022 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do Concello no que detalla a relación de persoas usuarias do servizo, prezo hora/porcentaxe prezo hora e número de horas que foron atendidas no mes de xullo 2022. Elaborados os padróns mensuais que conteñen as liquidacións da taxa pola prestación do servizo do SAF no mes de xullo de 2022, en base aos datos facilitados polo Traballador Social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondente ao mes de xullo de 2022 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das Bases do Réxime Local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no BOP. Contra a desestimación do recurso poderase interpor recurso contencioso- administrativo ante o Xulgado do Contencioso- Administrativo competente, no prazo de 2 meses dende o día seguinte á notificación da resolución.” Muxía, a 11 de agosto de 2022 O Alcalde, Ante min, secretaria Santiago Dumitru Iulian Linarejos Esparza
26/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.62282 Solicitude de concesión de augas públicas presentada por Daniel José Blanco Sande en representación da Comunidade de Usuarios de San Tomé (Negreira)

Expediente: DH. A15.62282 Vladimirs Danilo Enrique Caserta Ratcliffe, en representación da Comunidade de Usuarios de San Tomé solicita de Augas de Galicia a concesión dun aproveitamento de augas públicas coas seguintes características. SOLICITANTE: Comunidade de Usuarios de San Tomé REPRESENTANTE: Vladimirs Danilo Enrique Caserta Ratcliffe CAUDAL: 24692,69 m 3 /ano DESTINO: Doméstico e gandeiro ORIXE: Manancial LUGAR: Niñarelle PARROQUIA: Alvite (San Tomé) CONCELLO: Negreira (A Coruña) O manancial obxecto deste aproveitamento sitúase entre as parcelas 620 e 622 do polígono 6 do concello de Negreira. A primeira captación atópase na parcela 622, mediante arqueta prefabricada de aros de formigón de 1 m de diámetro. O manancial continuarase minando cara a parcela 620 na que se sitúa a segunda arqueta. A carón da primeira arqueta de captación, na parcela 622 instalarase un repartidor de aceiro inoxidable con 6 saídas e dous rebosadeiros. Dende o repartidor saen 6 tubos de polietileno de alta densidade de 400 mm de diámetro que cruzará as parcelas 621, 633, 613, camiño, 612, 611, camiño, 512 e 511 do polígono 6 do concello de Negreira ata cada as vivendas e explotacións gandeiras dos comuneiros no lugar de San Tomé, parroquia de Alvite, no concello de Negreira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na rúa Tomiño número 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, polo xefe do Servizo Territorial, Jesús Antonio Manrique Merino, en Santiago de Compostela, 19 de agosto de 2022
26/08/2022 | Administración LocalMunicipal
Culleredo
Secretaría Xeral
Avocación da competencia delegada en Marta María Iglesias Becerra desde o 29.08.2022 ao 05.09.2022 (ambos os dous incluídos)

Por resolución de data 19/08/2022, a Alcaldesa en funcións adoptou o acordo de avocar a competencia asumida por Dona Maria Luzmila Siguas Fernandez Vegue, en virtude do disposto na Resolución número 948/2019 de data 18 de xuño de 2019, (modificada polas resolucións da alcaldía número 693/2020 de data 08/06/2020, 886/2020 de data 13/07/2020 e 1871 de data 16/12/2020), de conformidade co disposto nos artigos 10 da Lei 40/2015, de 1 de outubro, de Réxime xurídico do sector público e 116 do Regulamento de organización, funcionamento durante a ausencia por vacacións da Concelleira delegada desde o luns 29 de agosto de 2022 ata o luns 5 de setembro de 2022 ámbolos dous incluídos. Culleredo, 22 de agosto de 2022 A Alcaldesa en funcións, Asdo. María Guadalupe Pombo Carril
26/08/2022 | Administración LocalMunicipal
A Laracha
Delegación de funcións do alcalde no tenente de alcalde do 24 ao 28 de agosto de 2022

Con motivo da miña ausencia os días do 24 ao 28 de agosto do 2022, ambos incluídos, por motivo dunha viaxe institucional, e ao abeiro dos artigos 23.3 e 4 da Lei 7/1985, de 2 de abril, Reguladora das Bases de Réxime Local, o artigo 63 da Lei 5/1997, de 22 de xuño, de Administración Local de Galicia e os artigos 44 e 47 do Regulamento de Organización, Funcionamento e Réxime Xurídico das Corporacións Locais aprobado por Real Decreto 2568/1986 de 28 de novembro, RESOLVO: PRIMEIRO.- Delegar durante a miña ausencia, a favor de D. OSCAR EFREN JAVIER JOAQUIN ISCLA O'DOGHERTY, Miren Julene Patrach Marcide, a totalidade das miñas atribucións do 24 ao 28 de agosto de 2022, ambos incluídos. SEGUNDO.- Publicar esta resolución no Boletín Oficial da Provincia. A Laracha, 22 de agosto de 2022 O Alcalde, José Manuel López Varela
26/08/2022 | Administración LocalMunicipal
Valdoviño
Aprobación inicial da modificación da Ordenanza fiscal reguladora do Imposto sobre Vehículos de Tracción Mecánica

Aprobada inicialmente polo Concello de Valdoviño en sesión plenaria celebrada o 4 de agosto de 2022 a modificación da Ordenanza fiscal reguladora do Imposto sobre Vehículos de Tracción Mecánica e de conformidade ao disposto no artigo 17.2 do texto refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, sométese a información público o referido expediente durante trinta días hábiles, a contar dende o día seguinte da inserción do presente anuncio no Boletín Oficial da Provincia, para que os interesados poidan examinar e presentar as reclamacións que estimen oportunas ao respecto, www.concellodevaldovino.com Así mesmo, estará a disposición dos interesados na sede electrónica do Concello de Valdoviño. Finalizado o período de exposición pública, adoptarase o acordo definitivo que proceda, resolvendo as reclamacións que se presentaron e aprobando a redacción definitiva da ordenanza, a súa derogación ou as modificacións a que se refira o acordo provisional. No caso de que non se presentaron reclamacións, entenderase definitivamente adoptado o acordo, ata entón provisional, sen necesidade de acordo plenario, conforme o artigo 17.3 do texto refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. En Valdoviño, a 23 de agosto do 2022. O Alcalde, Alberto González Fernández.
26/08/2022 | Administración LocalMunicipal
Touro
Aprobación definitiva de expediente de modificación de créditos n.º 3/2022 na modalidade de suplemento de crédito e crédito extraordinario

Rematado o prazo de exposición pública do expediente de modificación de créditos na modalidade de crédito extraordinario 3/2022 por importe de 1.049.333,81 euros e de suplemento de crédito por importe de 128.000 euros aprobado inicialmente por acordo do Pleno na sesión ordinaria do 20-06-2022, sen que se presentasen reclamacións, elévase a definitivo o dito acordo, segundo dispón os artigos 177.2 e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O resumo do Orzamento por capítulos é o que segue: O que se fai público para xeral coñecemento. Touro, 22 de agosto de 2022. O Alcalde en funcións, (Por resolución da Alcaldía número 86/2022, do 1 de agosto de 2022) Asdo. Jesús Martínez Pereira.
26/08/2022 | Administración LocalMunicipal
Pontedeume
Proposta de afectación de terreos a uso público

O Pleno do Concello de Pontedeume, en sesión extraordinaria e urxente celebrada o día 3 de agosto de 2022, aprobou inicialmente a afectación e alteración da cualificación xurídica dos bens con referencias catastrais indicados en táboa adxunta, establecendo a vinculación destes ao uso xeral ou servizo público de aparcadoiro e a súa consecuente integración no dominio público. De conformidade co artigo 8 do Real Decreto 1372/1986, de 13 de xuño, polo que se aproba o Regulamento de bens das Entidades Locais, sométese a información pública e audiencia dos interesados, polo prazo de UN MES, a contar desde o día seguinte á inserción deste anuncio no Boletín Oficial da Provincia da Coruña para que poida ser examinado o expediente e presentar as reclamacións e suxestións que se estimen oportunas. Así mesmo, estará a disposición dos interesados no taboleiro de anuncios da Casa do Concello e no taboleiro de anuncios da sede electrónica deste Concello: http: www.pontedeume. gal. Entenderase o acordo inicial elevado automáticamente a definitivo, no caso de non terse presentado alegacións, no período de información pública Documento asinado dixitalmente por don José Simoes Couceiro, Alcalde en funcións, en Pontedeume a 19 de agosto de 2022
26/08/2022 | Administración LocalMunicipal
Dodro
Aprobación definitiva modificación de crédito núm.9/2022 e da modificación da Base 49ª das Bases de execución do orzamento municipal de 2022

Aprobado polo Pleno desta Corporación, na sesión extraordinaria realizada o día 23 de xuño de 2022, o expediente de modificación de crédito núm.9/2022 e da modificación da Base 49ª das Bases de execución do vixente orzamento municipal, e transcorrido o prazo de exposición pública sen que se presentasen reclamacións, consíderase definitivamente aprobado. En cumprimento do disposto nos artigos 177.2 e 169 do Texto refundido da lei de facendas locaias, aprobado por Real decreto lexislativo 2/2024 do 5 de marzo, publícase o resumo do orzamento 2022 a nivel de capítulos, unha vez incorporada a modificación, quedando a día de hoxe como se detalla: O que se fai público para xeral coñecemento. Dodro, 23 de agosto de 2022 O alcalde, Francisco Xabier Castro Tourís
26/08/2022 | Administración LocalMunicipal
Dodro
Aprobación do padrón da taxa polos servizos de abastecemento de auga, rede de sumidoiros e depuración, 2º trimestre de 2022

Anuncio de exposición pública do padrón da taxa polos servizos de abastecemento de auga, rede de sumidoiros e depuración, 2º trimestre de 2022. A Xunta de Goberno Local do Concello de Dodro, na súa sesión ordinaria do día 26 de xullo de 2022, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 2º trimestre 2022, elaborado pola empresa concesionaria do dito servizo. O referido padrón queda exposto ao público, de conformidade co establecido no artigo 102 da Lei 58/2003, de 17 de decembro, Xeral Tributaria e nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, durante o prazo de 15 días, que comenzarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Esta exposición servirá de notificación colectiva a tódolos contribuíntes, nos termos establecidos na dita Lei Xeral Tributaria. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión da canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon de auga, a vía de constrinximento será realizada pola consellería competente en materia de facenda da Xunta de Galicia. Dodro, 23 de agosto de 2022 O alcalde, Francisco Xabier Castro Tourís
26/08/2022 | Administración LocalMunicipal
Touro
Edicto exposición pública do padrón das taxas polos servizos de subministración de auga, conservación de contadores e canon

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores e canon da auga correspondente ao 2º trimestre de 2022, o citado Padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 4 de outubro de 2022 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 10 de agosto de 2022 O alcalde en funcións, Asdo.: Jesús Martínez Pereira.
26/08/2022 | Administración LocalMunicipal
Santiago de Compostela
Secretaría Xeral
Decreto de ausencia do alcalde do 23 ao 26 agosto de 2022

O Alcalde, con data 22 de agosto de 2022, ditou o seguinte decreto: “Resolución nº. 2022/9480 EXPEDIENTE: 2022/00038641D PROCEDEMENTO: Delegación de competencias en Concellerias e a súa revogación No período comprendido entre os días 23 e 26 de agosto de 2022, ámbolos dous incluídos, voume ausentar do termo municipal de Santiago de Compostela. O artigo 125 da Lei 7/1985, do 2 de abril, reguladora das bases do réxime local establece que os Tenentes de Alcalde substituirán ao Alcalde nos casos de ausencia e pola orde do seu nomeamento, previa delegación nos termos previstos nos artigos 44 e 47.2 do Real decreto 2568/1986, do 28 de novembro, Regulamento de organización, funcionamento e réxime xurídico das Entidades Locais. Consonte ás atribucións que me confire o artigo 124 da Lei 7/1985, do 2 de abril, reguladora das bases do réxime local, é conveniente delegar as funcións da Alcaldía durante o meu período de ausencia. Tendo en conta as competencias sinaladas na Lei 7/1985, de 2 de abril, reguladora das bases do réxime local; os decretos de Alcaldía de 17 e 21 de xuño de 2019 polos que se nomean as Concellarías delegadas e o acordo da Xunta de Goberno local de 24 de xuño de 2019 de delegación de competencias, RESOLVO: Primeiro. Delegar na Primeira Tenente de Alcalde, dona Mercedes Rosón Ferreiro, as atribucións da Alcaldía durante o período comprendido entre os días 23 e 26 de agosto de 2022, ámbolos dous incluídos. Segundo. Publicar esta resolución no BOP, non obstante o cal producirá efectos desde a súa sinatura. Terceiro. Notificar esta resolución á Primeira e Segundo Tenentes de Alcalde e dar conta ao Pleno da Corporación na primeira sesión que teña lugar.” Santiago de Compostela, 23 de agosto de 2022. O ALCALDE, Asdo./Xosé Antonio Sánchez Bugallo
18/08/2022 | Administración LocalMunicipal
Pontedeume
Aprobación definitiva dos expediente de modificación de crédito número 20 e 21/2022

Aprobación definitiva dos expediente de modificación de crédito número 20 e 21/2022 Aprobada en sesión plenaria do 30/06s/2022, a modificacións de crédito números 20 e 21 (e logo de ter sido anulada parcialmente a modificación de crédito número 20 logo da aprobación do expediente de modificación de crédito número 25 -en tramitación-), e unha vez exposto ao público sen terse presentado reclamación ningunha (BOP número 134, de 15/07/2022), quedan definitivamente aprobadas en aplicación dos artigos 177.2 e 169.3 do TRLFL; O resumo por capítulos queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 46.1 da Lei 29/1998 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. Asinado dixitalmente o 11 de agosto de 2022 polo Alcalde en funcións, don José Simoes Couceiro.
18/08/2022 | Administración LocalMunicipal
Paderne
Aprobacion definitiva credito extraordinario 1/2022 CE

Aprobación definitiva expediente Crédito extraordinario 1/2022 Ao non presentarse reclamacións durante o período de exposición pública contra a aprobación inicial, publicada no BOP da Coruña nº 137 de 20 de JULIO de 2022, do expediente de crédito extraordinario 1/2022 por importe de 204.858,61€ financiado con Remanente de Tesourería para Gastos Xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 14/07/2022 En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: Aplicacións. Estado de gastos Aplicacións. Estado de gastos ( CAP.6) Financiamento. Estado de Ingresos (CAP.8) En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, a 12 de agosto de 2022 O Alcalde Asdo.: D. César Longo Queijo
18/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.71871 Concesión dun caudal de auga a Mar de Frades S. L. U., no Concello de Vedra (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 22 de xullo de 2022 e como resultado do expediente incoado para o efecto, outorgouse a Mar de Frades, S. L. U. unha concesión de 13.907,46 m3 anuais de auga que procede de catro pozos de barrena situados no lugar de Monteveiga, na parroquia de San Miguel de Sarandón (San Miguel), no concello de Vedra (A Coruña), con destino a rega. Número Expte.: DH. A15.71871 Santiago de Compostela, 8 de agosto de 2022 O subdirector xeral de Xestión do Dominio Público Hidráulico Gladys Adriana Terradez Iturgaiz
18/08/2022 | Administración LocalMunicipal
Cabana de Bergantiños
Mesa de Contratación permanente do Concello de Cabana de Bergantiños como órgano de apoio ao órgano de contratación de Pleno.

Pola presente faise público que mediante acordo plenario de 28 de xullo de 2022 determinouse a constitución e composición da Mesa de Contratación permanente do Concello de Cabana de Bergantiños como órgano de apoio ao órgano de contratación de Pleno. Transcríbese literalmente a parte resolutiva do acordo: Primeiro.– Constituir a Mesa de Contratación permanente do Concello de Cabana de Bergantiños, como órgano de apoio ao órgano de contratación de Pleno ( ou Xunta de Goberno por delegación), para os procedementos de licitación, nos procedementos abertos, abertos simplificado, restrinxidos, de diálogo competitivo, de licitación con negociación e de asociación para a innovación, con expresión do nome, cargo ou debido a que desempeñan, así como o réxime de suplencia, para as funcións previstas na citada Lei e no seu desenvolvemento regulamentario, así como nas demais normas complementarias, concordantes e específicas sobre a materia Segundo.-Designar como membros da Mesa de Contratación Permanente, como órgano de apoio ao órgano de contratación de Pleno, ás seguintes persoas Presidente: alcalde: José Muiño Domínguez. Suplente: concelleiro: Carlos Allo Cundíns Vogais: Vogal 1. Interventora do concello: Dona Patricia Chas Filgueiras. Suplente: a persoa que ocupe a intervención accidental: María Yolanda Imia Antelo. Vogal 2: Secretaria do concello: dona María Garrote López,. Suplente: Secretaria accidental: funcionaria, María Cristina Candal Rey. Vogal 3: AEDL, personal laboral: Silvana Facal Martínez. Suplente: técnico informático municipal. personal laboral: Ovidio Martinicorena Poto. Secretario: funcionaria: María Cristina Candal Rey. Suplente 1: Mª Elisa Fernández González, funcionaria. Todos os membros da Mesa de Contratación terán voz e voto, excepto o Secretario, que actuará con voz pero sen voto. Terceiro.–O presente acordo surtirá efectos desde o día seguinte o da sua adopción para aqueles procedementos de contratación nos que aínda non estivera designada Mesa de contratación ad hoc, sen prexuizo da sua publicación no Perfil del Contratante do Sector Público e no BOP da Coruña. Cuarto–Trasladar aos interesados. Quinto.-Dar conta do presente acordo á Xunta de Goberno Local En Cabana de Bergantiños, a 11 de agosto de 2022 O Alcalde, José Muiño Domínguez.
18/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.23970 Concesión dun caudal de auga a Delmira Regina Corzón Baña, no Concello da Baña (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 22 de xullo de 2022 e como resultado do expediente incoado para o efecto, outorgouse a Delmira Regina Corzón Baña unha concesión de 1157 m3 anuais de auga que procede dun manancial situado no lugar de Buchaín, na parroquia de Sanamede do Monte (San Mamede), no concello da Baña (A Coruña), con destino a rega. Número Expte.: DH. A15.23970 Santiago de Compostela, 8 de agosto de 2022 O subdirector xeral de Xestión do Dominio Público Hidráulico Leyre Maria Marincas Bassolas
18/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.71872 Concesión dun caudal de auga a Mar de Frades, S. L. U., no Concello de Vedra (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 22 de xullo de 2022 e como resultado do expediente incoado para o efecto, outorgouse a Mar de Frades, S. L. U. unha concesión de 10.194,57 m 3 anuais de auga que procede de dous pozos de barrena situados no lugar do Vao, na parroquia de Santa Cruz de Ribadulla (Santa Cruz), no concello de Vedra (A Coruña), con destino a rega. Número Expte.: DH. A15.71872 Santiago de Compostela, 8 de agosto de 2022 O subdirector xeral de Xestión do Dominio Público Hidráulico Francis William Pagadigorria Schick
18/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 5 de agosto de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Dodro (expediente IN407A 2021/30-1).

Acordo do 5 de agosto de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Dodro (expediente IN407A 2021/30-1). Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT. CT. RBT. Susavila, no concello de Dodro (expediente IN407A 2021/30-1), por resolución desta xefatura territorial, do 28 de xuño de 2022, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar os días 10 e 11 de outubro de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Dodro, deducida da que se someteu a información pública no DOG do 06.04.2022, no BOP do 21.03.2022 e no xornal La Voz de Galicia do 05.04.2022, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 5 de agosto de 2022 Isidoro Martínez Arca Xefe Territorial da Coruña
18/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.69046 Concesión dun caudal de auga a Manuel Jesús Carreira Mouzo, no Concello de Dumbría (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 22 de xullo de 2022 e como resultado do expediente incoado para o efecto, outorgouse a Manuel Jesús Carreira Mouzo unha concesión de 585,900 m3 anuais de auga que procede dun pozo de barrena situado no lugar da Carballa, na parroquia de Buxantes (San Pedro), no concello de Dumbría (A Coruña), con destino a uso doméstico. Número Expte.: DH. A15.69046 Santiago de Compostela, 8 de agosto de 2022 O subdirector xeral de Xestión do Dominio Público Hidráulico Kate Elizabeth Tomas Agustin Barbes Arambulo
18/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.79934 Solicitude de concesión de augas públicas presentada por Galicia Tin Tungsten, S. L.(Santa Comba)

Expediente: DH. A15.79934 Galicia Tin Tungsten, S. L. solicita de Augas de Galicia a concesión dun aproveitamento de augas públicas coas seguintes características: SOLICITANTE: Galicia Tin Tungsten, S. L. VOLUME TOTAL ANUAL: 300 m3/ano. CAUDAL MÁXIMO INSTANTÁNEO: 15 l/s DESTINO: uso industrial ORIXE: manancial na parcela 45 do polígono 16 LUGAR: Varilongo CONCELLO: Santa Comba O aproveitamento consiste na recollida de augas pluviais nunha balsa escavada duns 150 m3 de capacidade, en contacto co terreo, de forma troncopiramidal cunhas dimensións duns 10x8 m en superficie, uns 6x4 m na zona inferior e uns 3 m de profundidade, e cunha capa de polietileno de alta densidade de 1,5 mm de grosor, dotada dun aliviadoiro, e situada a carón dunha planta de procesamento da explotación de wolfram e estaño, onde será empregada no proceso dos diferentes tamaños de minerais. Recóllense as augas caídas na parcela número 1.301 do polígono 7, que son bombeadas mediante tubería de polietileno de 2 pulgadas, e o sistema funcionará en cirtuito pechado, estimándose dous enchidos anuais. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 10 de agosto de 2022.
18/08/2022 | Administración LocalMunicipal
O Pino
Exposición pública do padrón da taxa polo servizo de subministración de auga 2º trimestre 2022

Exposición pública do padrón da taxa polo servizo de subministración de auga, conservación de contadores, canon da auga, coeficiente de vertedura A Xunta de Goberno Local, en sesión ordinaria que tivo lugar o día 09/08/2022, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondente ó 2º trimestre de 2022. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas poidan examinalo e, no seu caso, formular as reclamacións que estimen oportunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artigo 14.2 do texto refundido da lei reguladoras das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate da exposición ó publico do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 11 de agosto de 2022. Asinado dixitalmente polo Alcalde-Presidente Manuel Taboada Vigo.
18/08/2022 | Administración LocalMunicipal
Ortigueira
Secretaría
Nomeamento de funcionario en practicas policia local

NOMEAMENTO DE FUNCIONARIO EN PRACTICAS POLICIA LOCAL Por resolución da Alcaldía número 2022-00453 resolveuse nomear funcionario en practicas do Concello de Ortigueira, pertencente á Escala de Administración Especial, Subescala de Servicios Especiais, clase Policía Local, categoría de Policía Local, a Dalmira Fernandez de los Rios Canarias con NIF xxx263xxx. O que se fai público para xeral coñecemento e aos efectos oportunos. Ortigueira, 12 de agosto de 2022 O alcalde Juan Vicente Penabad Muras
18/08/2022 | Administración LocalMunicipal
Ames
Delegación de competencia para a sinatura diaria de Oficinas Xerais do 16 ao 21 de agosto do 2022, previa avocación.

Mediante resolución desta Alcaldía 2531/2022 de 11 de agosto, avocouse a competencia delegada na concelleira Susana Señorís Rodríguez por decreto da Alcaldía 1754/2019, de sinatura diaria de Oficinas Xerais, única e exclusivamente do 16 ao 21 de agosto de 2022, delegándose á súa vez a sinatura deses días no concelleiro Víctor Manuel Fernández Prieto. O que se fai público para xeral coñecemento. Ames, 12 de agosto de 2022 O alcalde José Blas García Piñeiro